૭૦ના દાયકાના સુપર સ્ટાર રાજેશ ખન્ના ફિલ્મમાં લીડ રૉલ કરવા માટે તૈયાર થઈ ગયા અને ચાર ચાર પ્રોજેક્ટેડ હિરોના નામો પર ચોકડી મૂકાયા બાદ કાકાએ ફિલ્મ સાઈન કરી લીધી. ડૉ. બેનરજીના પાત્ર માટે અમિતાભ બચ્ચન પણ નક્કી થઈ ગયા, સેકન્ડ લીડ રૉલ કરવા માટે અમિતાભના દિમાગમાં કન્ફ્યુશન હતુ કારણ કે, તે તો હીરો બનવા માટે કલકત્તાથી નોકરી છોડીને મુંબઈ ફિલ્મ ઈન્ડસ્ટ્રીમાં પગ જમાવવા આવ્યા હતા, સેકન્ડ લીડ રૉલમાં કરિઅર બનાવવા માટે નહીં પણ મહેમૂદની સલાહ માની અમિતાભે પણ ફિલ્મ સ્વીકારી લીધી.